nahid-hub/BLUGE-bengali-wikipedia-section-title-prediction huggingface dataset:
কুর্নুল জেলার বেলাম গুহাসমূহ ভৌগোলিক ও ঐতিহাসিক কারণে গুরুত্বপূর্ণ। প্রাচীন কালে এই গুহাগুলিতে জৈন ও বৌদ্ধ সন্ন্যাসীরা বাস করতেন বলে অনুমান করা হয়। এই গুহাগুলির ভিতরে অনেক বৌদ্ধ ধ্বংসাবশেষ পাওয়া গিয়েছে। এগুলি এখন অনন্তপুরের সংগ্রহালয়ে রক্ষিত হচ্ছে।

ভারতীয় পুরাতত্ত্ব সর্বেক্ষণ এই গুহাগুলিতে খ্রিস্টপূর্ব ৪৫০০ অব্দের (প্রাক-বৌদ্ধ যুগ) পাত্র ইত্যাদির ভগ্নাবশেষও আবিষ্কার করেছে।
সঠিক অনুচ্ছেদ শিরোনাম কোনটি?
titleA. বৌদ্ধধর্ম ও জৈনধর্ম
titleB. পর্যটন
titleC. প্রাচীন প্রস্তরযুগ
titleD. মণ্ডল
উত্তর: titleA
ট্রিম্বল ১৯৬৯ সালে ব্যারিস্টার হিসাবে উর্ত্তীণ হন। প্রথম বছর তিনি কুইন্স ইউনিভার্সিটি অফ বেলফাস্টের লেকচারার হিসেবে, ১৯৭৩ -৭৫ সাল পর্যন্ত আইন অনুষদের সহকারী ডিন, ১৯৭৭ সালে সিনিয়র লেকচারার এবং ১৯৮১ থেকে ১৯৮৯ সাল পর্যন্ত বাণিজ্যিক ও সম্পত্তির আইন বিভাগের প্রধান হিসেবে দায়িত্ব পালন করেন। ১৯৯০ সালে তিনি সংসদে নির্বাচিত হওয়ার পর বিশ্ববিদ্যালয় থেকে পদত্যাগ করেন।

১৯৮৩ সালে, যখন তিনি বিশ্ববিদ্যালয়ের অফিসে বসেছিলেন, তিনি বন্দুকের আওয়াজ শোনেন পরে দেখা যায় বন্দুকধারীরা তার একজন বন্ধু ও সহকারী আইন অধ্যাপক এডগার গ্রাহামকে গুলি করেছে। তাকে দেহটি শনাক্ত করতে বলা হয়েছিল। ১৯৯৪ সালে তাকে রয়েল আলস্টার কনস্ট্যাবলারি বলেছিলেন যে তাকে হত্যার জন্য লক্ষ্যবস্তু করা হয়েছে।

সঠিক অনুচ্ছেদ শিরোনাম কোনটি?
titleA. উত্তর আয়ারল্যান্ডের প্রথম মন্ত্রী
titleB. রাজনৈতিক কর্মজীবন
titleC. প্রারম্ভের কর্মজীবন
titleD. শিক্ষা জীবন
উত্তর: titleD
একক ক্যারিয়ার শুরুর আগে ওয়ারফেইজ এবং ফীলিংস ব্যান্ডে বেজিস্ট হিসাবে কাজ করেন। ১৯৯৩ সালে "ফীলিংস" ব্যান্ড ছেড়ে দিয়ে প্রথম একক প্রজেক্ট "সুমন ও অর্থহীন" এ কাজ শুরু করেন। ১৯৯৭ সালের ঈদে অ্যালবামটি প্রকাশিত হয়। এরপর থেকে "সুমন ও অর্থহীন" নাম নিয়েই পারফর্ম করেন।

ব্যান্ড পরিচিতিঃ (শুরুর সময়ে)

বর্তমানে ব্যান্ডের সদস্যবৃন্দঃ

সঠিক অনুচ্ছেদ শিরোনাম কোনটি?
titleA. সুমনের প্রেরণা
titleB. সুমন ও অর্থহীন
titleC. ছাত্র জীবন
titleD. সঙ্গীত জীবন
উত্তর: titleB
কামাল রশিদ খান খান সিজন 3 এর ভারতীয় রিয়েলিটি টিভি প্রোগ্রাম "বিগ বস" এ অংশগ্রহণ করার মাধ্যমে তার টেলিভিশন ক্যারিয়ারের অভিষেক ঘটে। উল্লেখ্য, "বিগ বস" হল "বিগ ব্রাদার" এর ভারতীয় সংস্করণ।

তিনি তিন সপ্তাহ ধরে প্রতিযোগিতায় টিকে ছিলেন। অন্য প্রতিযোগীদের সাথে সহিংস আচরণের জন্য তাকে প্রতিযোগিতাটি থেকে বের করে দেওয়া হয়।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সমালোচনা
titleC. টেলিভিশন
titleD. চলচ্চিত্র
উত্তর: titleC
খলীফা হযরত উমার কুদামাহকে বাহরাইনের শাসনকর্তা নিয়োগ করেন। এই দায়িত্বে নিয়োজিত থাকাকালেই তিনি মদ পানের অভিযোগে অভিযুক্ত হন এবং তার ওপর মদ পানের নির্ধারিত শাস্তি জারি করা হয়। 
ঘটনার বর্ণনায় জানা যায়, একবার বনু আবদি কায়সের সরদার জারুদ নামে এক ব্যক্তি খলীফা উমারের নিকট উপস্থিত হয়ে কুদামাহর বিরুদ্ধে মদ পানের অভিযোগ দায়ের করেন। কিন্তু কুদামাহ এই মদ পানের বিষয় অস্বীকার করেন । জারুদ তার বিচারের ব্যপারে শক্ত অবস্থান গ্রহণ করে । উমর রাঃ কে বার বার তাগিদ দিতে শুরু করেন এবং বিশিষ্ট সাহাবা 
আবু হুরাইরাকে কে সাক্ষ্য হিসাবে উপস্থাপন করেন । আবু হুরাইরা বললেন,আমি তাকে মদ পান করতে দেখেননি, তবে নেশাগ্রস্ত অবস্থায় বমি করতে দেখেছি ।উমর সাক্ষ্য দুর্বল মনে করলেন । জারুদ কুদামার স্ত্রী হিন্দা বিনতু ওয়ালীকে সাক্ষ্য হিসাবে পেশ করলে সেও মদ পানের বিপক্ষে সাক্ষ্য দেন ।

কুদামা উমরের চাচাত ভাই ছিল ফলে অনেকে উমারের সত্যনিষ্ঠা ও ন্যায়পরায়ণতার প্রশ্ন তুলল ।উমর সাহাবীদের সাথে দুই দফা পরামর্শ করে সিদ্ধান্ত নিলেন মদ পানের শাস্তি কুদামা ইবনে মাজউনকে প্রদান করা হবে ।[আল-ইসাবা-৩/২২৮]।
এতে করে উমর এর সাথে কুদামার সম্পর্ক নষ্ট হয়ে যায় । পরে উমার পুনরায় আবার সম্পর্ক ফিরিয়ে আনেন ।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. নাম ও বংশ পরিচয়য়
titleC. মৃত্যু
titleD. মদ পানে অভিযুক্ত
উত্তর: titleD
অশোক মানকড়ের উপর পূর্ণাঙ্গ আস্থা ও আত্মবিশ্বাস দল নির্বাচকমণ্ডলীর মাঝে কখনো উপস্থিত ছিল না। এমনকি নির্দিষ্ট কোন ব্যাটিং অবস্থানও ছিল না তার। প্রায় এক দশক সময়ে ২২ টেস্টে অংশ নিয়েছেন। এ পর্যায়ে তাকে এক থেকে আট নম্বরে ব্যাটিংয়ে নামতে হয়েছিল। প্রায়শই কোন টেস্ট সিরিজের একটি মাত্র টেস্টে অংশগ্রহণের সুযোগ পেয়েছিলেন তিনি। উইকেটের চতুর্দিকে স্ট্রোকের ফুলঝুরি ছুটিয়েছেন। তবে, স্বীয় সফল পিতার ধারে কাছেও ছিলেন না তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. মূল্যায়ন
titleD. ওয়েস্ট ইন্ডিজ গমন
উত্তর: titleC
২০০৭ সালের মে মাসে বাংলাদেশের তত্বাবধায়ক সরকার বিমানকে একটি পাবলিক লিমিটেড কোম্পানিতে পরিনত করার পরিকল্পনা মঞ্জুর করে যার শেয়ারের মালিকানা সাতটি সরকারী প্রতিষ্ঠানের মধ্যে ভাগ করে দেওয়া হয়। এরই পরিপ্রেক্ষিতে মানব সম্পদ ও যন্ত্রপাতির অনুপাত কমিয়ে আনার জন্য সরকার বিমানের কর্মকর্তাদের জন্য একটি স্বেচ্ছা অবসরের রুপরেখা প্রনণয়ন করে। তৎকালীন বিমান বাংলাদেশে বিমান এবং মানব সম্পদের অনুপাত ছিল ৩৬৭:১। কিন্তু একই শিল্পে অন্যান্ন এশিয়ান সংস্থাগুলো ১৫০:১ অনুপাত বজায় রেখেছিল। চাকুরীর মেয়াদ অনুযায়ী স্বেচ্ছা অবসরের পাওনাদি ঘোষিত হয়েছিল এবং বিশ্বব্যাংকের কাছ থেকে নেওয়া ২.৯৭ বিলিয়ন ডলারের বেশি ব্যয়ের জন্য পরিষেবার দৈর্ঘ্যের ভিত্তিতে ক্ষতিপূরণ পরিশোধের ব্যাবস্থা করা হয়েছিল। এই পরিকল্পনা থেকে বিমান প্রায় ১৬০০ কর্মী কমিয়ে আনার পরীকল্পনা করেছিল, কিন্তু ২১৬২ জন কর্মী স্বেচ্ছা অবসরের জন্য আবেদন করে। এদের মধ্যে ১৮৬৩ থেকে ১৮৭৭ জনের আবেদন বিমান ব্যাবস্থাপনা গ্রহণ করে।

২৩ জুলাই ২০০৭ সালে বিমান বাংলাদেশ এয়ারলাইন্স বাংলাদেশের ইতিহাসে সর্ববৃহৎ পাবলিক লিমিটেড কোম্পানিতে পরিণত হয়। প্রথমে এটির নাম পূর্বের বাংলাদেশ এয়ারলাইন্স রাখার সুপারিশ করা হলেও পরে তা বাতিল করা হয়। সরকার এর পূরো পনেরো লক্ষ শেয়ারেরই মালিক যদিও সরকার ৪৯% শেয়ার ব্যক্তিগত খাতের মালিকানায় দিয়ে বাকি ৫১% শেয়ার সরকারি মালিকানায় রেখে এর নিয়ন্ত্রণ ধরে রাখতে চেয়েছিল। পূনর্গঠনের পর এর সাবেক ব্যাবস্থাপনা পরিচালক আব্দুল মোনেমকে পুনরায় ব্যাবস্থাপনা পরিচালক ও প্রধান নির্বাহী কর্মকর্তা হিসেবে নিয়োগ দেওয়া হয়েছিল। বাকী ছয়জন পরিচালককে বিদ্যুৎ, জ্বালানি ও খনিজ সম্পদ মন্ত্রণালয়, বাণিজ্য মন্ত্রণালয়, অর্থ মন্ত্রণালয়, বেসামরিক বিমান পরিবহন ও পর্যটন মন্ত্রণালয়, পররাষ্ট্র মন্ত্রণালয় ও মন্ত্রিপরিষদ বিভাগ থেকে নিয়োগ দেওয়া হয়েছিল। মন্ত্রিপরিষদ সচিব বিমানের চেয়ারম্যান হিসেবে দায়িত্ব নেন। এই ছয় মন্ত্রণালয়ের সচিব ও বেসামরিক বিমান পরিবহন ও পর্যটন মন্ত্রণালয়ের যুজ্ঞ সচিবকে সমানভাবে বিমানের শেয়ারের মালিকানা দেওয়া হয়। সরকার ২০০৮ সালের সেপ্টেম্বর মাসে এয়ার কমোডর জাহেদ কুদ্দুস কে আব্দুল মোনেমের স্থলাভিষিক্ত করে। এ আগে ২০০২ থেকে ২০০৫ সাল পর্যন্ত এয়ার কমোডর জাহেদ কুদ্দুস বাংলাদেশ বেসামরিক বিমান চলাচল কর্তৃপক্ষের চেয়ারম্যান হিসেবে দায়িত্ব পালন করেন। পূর্বে তিনি বাংলাদেশ বিমান বাহিনীর বিভিন্ন উচ্চপদস্থ পদে কর্মরত ছিলেন।

পাবলিক লিমিটেড কোম্পানিতে রুপান্তরীত করার আগে যেসকল কর্মী স্বেচ্ছা অবসর পরীকল্পনায় চকুরি ছেড়েছিলেন তারা সমন্বিতভাবে একটি প্রতিযোগী এয়ারলাইন্স গঠন করার প্রক্রিয়া শুরু করেছিলেন। যার জন্য এয়ার বাংলা ইন্টারন্যাশনাল, বিমান ইমপ্লইজ এয়ারলাইন ও বলাকা নামগুলি প্রস্তাব করা হয়েছিল। বিমানের সাবেক ব্যাবস্থাপনা পরিচালক এবং বাংলাদেশ এয়ারলাইন্স পাইলট এসোসিয়েশনের সাবেক প্রেসিইডেন্ট তাদের সাথে যোগ দিয়েছিলেন। কিন্তু পরবর্তীতে এই বিষয়ে আর কিছু জানা যায় নি।

বিমান সংস্থা ২০০৭-০৮ অর্থবছরে ৬০০ কোটি টাকা এবং ২০০৮-০৯ অর্থবছরে ১৫০ মিলিয়ন ডলার আয় করেছে। ২০০৯-১০ অর্থবছরে, ক্যারিয়ারের ৮০০ মিলিয়ন ডলার লোকসান হয়েছিল।

সঠিক অনুচ্ছেদ শিরোনাম কোনটি?
titleA. পাবলিক লিমিটেড কোম্পানি
titleB. বর্তমান বহর
titleC. ১৯৭২–২০০০
titleD. গন্তব্যসমূহ
উত্তর: titleA
১৭৪৫ সালের ফেব্রুয়ারিতে বাংলার নবাব আলীবর্দী খানের আফগান সৈন্যরা বিদ্রোহ করে। এ সুযোগে রঘুজীর নেতৃত্বে চতুর্থ বারের মতো মারাঠারা বাংলা আক্রমণ করে। মারাঠারা একে একে উড়িষ্যা, মেদিনীপুর, বর্ধমান ও বীরভূম দখল করে নেয় এবং বিহারের দিকে অগ্রসর হয়। নবাব আলীবর্দীর তাদের বিহার থেকে বিতাড়িত করেন। এরপর তারা মুর্শিদাবাদ আক্রমণের চেষ্টা করে ব্যর্থ হয়। ১৭৪৫ সালের ডিসেম্বরে কাটোয়ায় আলীবর্দী তাদের পরাজিত করেন এবং ১৭৪৬ সালের এপ্রিলের মধ্যে তাদের আরো পিছু হটতে বাধ্য করেন। মারাঠারা মেদিনীপুরে আশ্রয় নেয়। ১৭৪৬ সালের অক্টোবরে নবাবের সেনাপতি মীর জাফর মেদিনীপুর পুনরুদ্ধার করেন, কিন্তু পরের মাসেই মারাঠারা আবার মেদিনীপুর দখল করে নেয়। ১৭৪৭ সালের মার্চে বর্ধমানের যুদ্ধে মারাঠারা পরাজিত হয়ে মেদিনীপুরে পশ্চাৎপসরণ করে। এসময় আফগান বিদ্রোহীরা বিহার দখল করে নিলে আলীবর্দীকে তাদের বিরুদ্ধে অগ্রসর হতে হয়। ১৭৪৮ সালের এপ্রিলের মধ্যে নবাব বিদ্রোহীদের দমন করেন এবং এরপর বাংলা থেকে মারাঠাদের বিতাড়িত করেন। ১৭৪৯ সালের মে মাসে নবাব কটক পুনরুদ্ধার করেন এবং জুনের মধ্যে মারাঠাদের উড়িষ্যা থেকে বিতাড়িত করতে সক্ষম হন। এর মধ্য দিয়ে বাংলায় চতুর্থ মারাঠা আক্রমণের সমাপ্তি ঘটে।

সঠিক অনুচ্ছেদ শিরোনাম কোনটি?
titleA. যুদ্ধাপরাধ
titleB. দ্বিতীয় মারাঠা আক্রমণ
titleC. চতুর্থ মারাঠা আক্রমণ
titleD. প্রথম মারাঠা আক্রমণ
উত্তর: titleC
১৯৬১ সালে পূর্ব পাকিস্তানে রবীন্দ্র জন্মশতবার্ষিকী পালনে বাধা দেওয়া হয়। কিন্তু আইয়ুব সরকারের সব ভয়ভীতি উপেক্ষা করে ঢাকা বিশ্ববিদ্যালয়ের ছাত্র শিক্ষকদের উদ্যোগে বিচারপতি মাহবুব মোর্শেদ ও অধ্যাপক খান সারওয়ার মোর্শেদের নেতৃত্বে গঠিত ডু কেন্দ্রিক রবীন্দ্র জন্মশতবার্ষিকী কমিটি মহাসমারোহে রবীন্দ্র জন্ম-শতবার্ষিকী উদ্‌যাপন করে। এই দশকেই পাকিস্তানের দুই অংশের জন্য পৃথক অর্থনীতি প্রবর্তনের প্রয়োজনীয়তাও ঢাকা বিশ্ববিদ্যালয়ের অর্থনীতিবিদরা প্রচার করতে থাকেন। ১৯৬২ সালে পাকিস্তানের পূর্ব অংশে প্রচন্ড ছাত্র বিক্ষোভের সূচনা ঘটে। ১৯৬২-৬৩ সালে ছাত্র বিক্ষোভ এমন আকার ধারণ করে যে সে বছর সর্বমোট ২৭ দিনের বেশি ক্লাস হয়নি। এই আন্দোলনের নেতৃত্বে ছিলেন ঢাকা বিশ্ববিদ্যালয়ের ছাত্রলীগ ও ছাত্র ইউনিয়নের মেনন ও মতিয়া গ্রুপের ছাত্রছাত্রীরা। ১৯৬২ সালের অক্টোবর মাসে আবদুল মোনায়েম খান পূর্ব পাকিস্তানের গভর্নর হয়ে আসেন ও ঢাকা বিশ্ববিদ্যালয়ের উপাচার্য ড. মাহমুদ হোসেন মোনায়েম খানের কথা মত ছাত্র আন্দোলন বন্ধে উদ্যোগ না নিয়ে পদত্যাগ করেন। এরপর ময়মনসিংহ কৃষি বিশ্ববিদ্যালয়ের উপাচার্য অধ্যাপক এম ওসমান গনি ঢাকা বিশ্ববিদ্যালয়ের উপাচার্য হয়ে আসেন। ঐ সময় আইয়ুব বিরোধী ছাত্র আন্দোলন দমন করার জন্য মোনায়েম খান ‘জাতীয় ছাত্র ফেডারেশন’ (এনএসএফ) নামে একটি সশস্ত্র ক্যাডার বাহিনী গঠন করে। এনএসএফ ১৯৬৩ সাল থেকে ঢাকা বিশ্ববিদ্যালয়ে এক ত্রাসের রাজত্ব কায়েম করেছিল। ১৯৬৪ সালের ২২ মার্চ ঢাকা বিশ্ববিদ্যালয়ের সমাবর্তনে ছাত্ররা চান্সেলর মোনেম খানের কাছ থেকে ডিগ্রি নিতে অস্বীকার করে। এতে সমাবর্তন পন্ড হয়ে যায়। ১৯৬৬ সালে এনএসএফ সন্ত্রাসীরা অর্থনীতি বিভাগের শিক্ষক অধ্যাপক ড. আবু মাহমুদকে আহত করে। বিশ্ববিদ্যালয়ের ছাত্র ও শিক্ষক সমাজ এর বিরুদ্ধে প্রতিবাদ গড়ে তোলেন। 
সঠিক অনুচ্ছেদ শিরোনাম কোনটি?
titleA. প্রতিষ্ঠার প্রেক্ষাপট
titleB. ষাটের দশক
titleC. স্বাধীনতা পরবর্তী ঢাকা বিশ্ববিদ্যালয় (সত্তরের দশক)
titleD. বায়ান্নর ভাষা আন্দোলন
উত্তর: titleB
কলেজে অধ্যয়নকালেই আতাউর রহমান ছাত্র রাজনীতিতে জড়িয়ে পড়েন । তিনি ১৯৪৬ সালে নিখিল ভারত ছাত্র ফেডারেশনের বগুড়া জেলা শাখার সভাপতি এবং ১৯৪৭ সালে বঙ্গীয় ছাত্র ফেডারেশনের সহ-সভাপতি নির্বাচিত হন। ১৯৪৭ সালের জানুয়ারি মাসে ছাত্র ফেডারেশনের দিলস্নী সম্মেলনে তিনি গুরুত্বপূর্ণ ভূমিকা পালন করেন।

কবি আতাউর রহমান ১৯৪৭ সালে ভাষা আন্দোলনের শুরু থেকেই এ আন্দোলনে অংশগ্রহণ করেন। ১৯৪৭ সালের ৬ ও ৭ সেপ্টেম্বর গণতান্ত্রিক কর্মী সম্মেলনে বগুড়ার প্রতিনিধি হিসেবে তিনি উপস্থিত ছিলেন। ভাষাসৈনিক গাজীউল হক তখন বগুড়া কলেজের ছাত্র ছিলেন। কলেজের তৎকালীন অধ্যক্ষ ছিলেন বাংলাভাষা আন্দোলনের অন্যতম পুরোধা ড. মুহাম্মদ শহীদুল্লাহ। সে সময় বগুড়ায় সংগঠিত ভাষা আন্দোলনে আতাউর রহমান বলিষ্ঠ ভূমিকা পালন করেন। ১৯৪৮ সালের ২৩ ফেব্রুয়ারি গণপরিষদে বাংলাকে রাষ্ট্রভাষা করার জন্য ধীরেন্দ্রনাথ দত্তের প্রস্তাব প্রত্যাখ্যাত হলে ভাষা আন্দোলন তীব্র আকার ধারণ করা। ঢাকাসহ সারাদেশে শুরু হয় প্রতিবাদ সভা ও সমাবেশ। ২৮ ফেব্রুয়ারি বগুড়া কলেজ প্রাঙ্গণে কবি আতাউর রহমানের সভাপতিত্ব অনুষ্ঠিত হয় এক প্রতিবাদ সভা।বগুড়াতে আতাউর রহমানকে আহ্বায়ক করে একটি 'বাংলাভাষা সংগ্রাম কমিটি' গঠন করা হয়।

১৯৪৮ সালের ১১ মার্চ সারাদেশে সাধারণ ধর্মঘট পালিত হয়। বগুড়াতে ১১ মার্চের মিছিলে নেতৃত্ব দেন ড. মুহাম্মদ শহীদুল্লাহ। উক্ত মিছিলের অগ্রভাগে ছিলেন ভাষাসৈনিক গাজীউল হক এবং কবি আতাউর রহমান। সেদিন বগুড়া জেলা স্কুল ময়দানে সভার সভাপতি ছিলেন ড. মুহম্মদ শহীদুল্লাহ৷ সভাপতি হিসেবে বাংলাকে রাষ্ট্র্রভাষা করার দাবির স্বপক্ষে ভাষণ দেন৷

ওই সময়ে বগুড়ার যুব ছাত্রলীগের ভেতরে প্রগতিশীল আন্দোলনকে চাঙ্গা করার জন্য 'প্রগতিশীল লেখক ও শিল্পী সংঘ' নামে আরেকটি সংগঠন গড়ে উঠেছিল৷ এর বৈঠক হতো বগুড়া কলেজের ইসলামিক ইতিহাসের অধ্যাপক আবুল খায়ের আহম্মদ-এর বাসায়৷ এই আসরে গাজীউল হক, কবি আতাউর রহমান, ব্যঙ্গ লেখক তাছিকুল আলম খান, জালালউদ্দিন আকবর, কমিউনিস্ট আবদুল মতিন, শ্যামাপ্রসাদ সেন, মমতাজ উদ্দীন তরফদার প্রমুখ তাদের স্বরচিত লেখা পাঠ করতেন৷

১৯৪৯-৫১ সাল পর্যন্ত কবি আতাউর রহমান ছিলেন ঢাকা বিশ্ববিদ্যালয়ের ছাত্র। এ সময় ভাষা আন্দোলনসহ অন্যান্য প্রগতিশীল আন্দোলনে তিনি সক্রিয় ভূমিকা পালন করেন। ১৯৫২ সালের ২১ ফেব্রুয়ারি তিনি নিজ গ্রাম আক্কেলপুরে অবস্থান করছিলেন। ঢাকায় ছাত্র হত্যার খবর শুনে এর প্রতিবাদে ১৯৫২ সালের ২২ ফেব্রুয়ারি আক্কেলপুর হাই স্কুলের মাঠে যে সভা অনুষ্ঠিত হয় সে সভার উদ্যোক্তা ও সভাপতি ছিলেন ভাষাসংগ্রামী আতাউর রহমান। পর্বতীকালে ১৯৫৩ সালের প্রথম একুশে বার্ষিকী পালন, ১৯৫৪ সালের নির্বাচনসহ বিভিন্ন আন্দোলনেও আতাউর রহমান অংশগ্রহণ করেন।

১৯৭১ সালে তিনি ভারত থেকে প্রশিক্ষণ গ্রহণ করেন এবং সরাসরি মুক্তিযুদ্ধে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. সাহিত্য-জীবন
titleB. প্রারম্ভিক জীবন
titleC. রাজনৈতিক জীবন, ভাষা আন্দোলন ও মুক্তিযুদ্ধ
titleD. কর্মজীবন
উত্তর: titleC
মেলায় দর্শকদের তাৎক্ষণিক মনোরঞ্জনের জন্যও থাকে নানান আয়োজন। নাগরদোলা, লাঠি খেলা, কুস্তিখেলা, পুতুল নাচ, যাত্রাগান, কবিগান, বাউল গান, ঘেটু গান, জারি গান, গাজীর গান, পীর-ফকিরদের গান, বায়স্কোপ, সং, সার্কাস, লটারি, কীর্ত্তন, নৌকা বাইচ, ষাঁড়ের লড়াই প্রভৃতি আয়োজন দর্শকদের বাড়তি আনন্দের খোরাক যোগায়। অষ্টমী, বারুনী বা বিভিন্ন পূণ্যস্থানের মেলাকে বাংলার মানুষ ধর্মীয় উৎসব বলেই মনে করে। মূলত এসব লোকজ মেলাকে লক্ষ্য করেই দেশীয় সার্কাস ও যাত্রা শিল্পী গোষ্ঠীর বিকাশ ঘটেছে। প্রসঙ্গত উল্লেখ্য মেলার নামে অনেক জায়গায় জুয়া-হাউজি-অশ্লীল নৃত্যসহ কিছু অপ-সাংস্কৃতিক কর্মকাণ্ড হয়। এগুলো মেলার মূল সংস্কৃতি নয়। মূলত এর পেছনে থাকে অর্থলিপ্সা। মেলায় হাজারো মানুষের স্রোত পূঁজি করে এক শ্রেণির লোক এ ধরনের বেআইনি উদ্দেশ্য চরিতার্থ করার চেষ্টা করে। এতে মেলার পরিবেশ শ্রীহীন হয়। তবে সর্বসাধারণ কখনও এ বিষয়গুলোকে মেলার আঙ্গিক হিসাবে মনে করেন না। তারা মেলাকে ধর্মীয় উৎসব, লোকাচার, আনন্দ-বিনোদন বা বছরের কোনো একটি বিশেষ দিন হিসেবেই বিবেচনা করে।

সঠিক অনুচ্ছেদ শিরোনাম কোনটি?
titleA. মেলার উপকরণ
titleB. বাংলাদেশের কয়েকটি ঐতিহ্যবাহী লোকজ মেলা
titleC. ভিন দেশের মেলা
titleD. মেলার বিনোদনের উৎস
উত্তর: titleD
তার পিতা শায়খ কামালুদ্দীনও ছিলেন একজন বিশিষ্ট আলেম ও কাজী । তিনি 'আসয়ুত্ব' থেকে কায়রোয় চলে আসলে সেখানে 'ইবনে তুলুন জামে মসজিদ-এ খতিব হিসেবে দাতিত্ব পালন করেন । পাশা পাশি শায়খুনী জামে মসজিদ সংলগ্ন মাদরাসায় তিনি 'ফিকহ'-এর ওস্তাদ হিসেবে নিয়োজিত ছিলেন । হিজরি ৮৫৫ সালে তিনি ইন্তিকাল করেন । এ সময় জালালুদ্দীন সুয়ুতীর বয়স ছিল পাঁচ কিংবা ছয় বছর ।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. ইবনুল কুতুব
titleC. পিতা
titleD. কর্মজীবন
উত্তর: titleC
ফেব্রুয়ারি বিপ্লব রাশিয়ার জার নিকোলাস দ্বিতীয় পদত্যাগ করে, এবং তার সরকারের সাথে রাশিয়ার অসামরিক সরকারের পরিবর্তে। তবে, অভ্যন্তরীণ দ্বন্দ্বের মাধ্যমে আঞ্চলিক সরকার দুর্বল হয়ে পড়েছিল। এটি প্রথম বিশ্বযুদ্ধের মজুরি অব্যাহত রেখেছে, যা ক্রমবর্ধমানভাবে জনপ্রিয় নয়। সামাজিক, অর্থনৈতিক ও রাজনৈতিক সম্পর্ককে প্রভাবিত করে রাশিয়াতে একটি জাতীয় সংকট উদ্ভূত। শিল্প ও পরিবহনের মধ্যে ব্যাঘাত ঘটেছে, এবং বিধান প্রাপ্তিতে অসুবিধাগুলি বৃদ্ধি পেয়েছে। ১৯১৭ সালে গ্রস শিল্প উৎপাদন ৩৬% এর বেশি হ্রাস পেয়েছিল যা ১৯১৪ সালে ছিল। শরত্কালে ইউরাল, ডনবাস এবং অন্যান্য শিল্পকেন্দ্রগুলিতে ৫০% টিরও বেশি অংশ বন্ধ হয়ে গিয়েছিল, যার ফলে ব্যাপক বেকারত্ব দেখা দেয় । একই সময়ে, জীবনযাত্রার ব্যয় ক্রমবর্ধমান বৃদ্ধি প্রকৃত বেতন ১৯১৩ সালে ছিল কি থেকে ৫০% কমে। অক্টোবর ১৯১৭ সালে রাশিয়ার জাতীয় ঋণ ৫০ বিলিয়ন রুবেল বেড়ে গিয়েছিল। এর মধ্যে, বিদেশী সরকারগুলোর ঋণ ১১ বিলিয়ন রুবেলের বেশি। দেশের আর্থিক দেউলিয়াতার হুমকির সম্মুখীন দেশটি।

সঠিক অনুচ্ছেদ শিরোনাম কোনটি?
titleA. সোভিয়েত ইতিহাস-রচনা
titleB. জুলাই দিনগুলি
titleC. ফেব্রুয়ারি বিপ্লব
titleD. উত্তরাধিকার
উত্তর: titleC
যদি কোনো টানযুক্ত পৃষ্ঠতলে বহিস্থ বল ক্রিয়া না করে, তবে মুক্তপৃষ্ঠ সমতল থাকে। কিন্তু পৃষ্ঠতলে একদিকের চাপের সঙ্গে অন্য দিকের চাপের পার্থক্য হলে একটি লব্ধি বলের সৃষ্টি হয়। চিত্রে দেখানো হয়েছে, পৃষ্ঠের একটি ক্ষুদ্র অংশের বক্রতার জন্য পৃষ্ঠটানজনিত বলের লব্ধি উপাংশগুলো ওই অংশের কেন্দ্রে কীভাবে ক্রিয়া করে। সমস্ত বলগুলো প্রশমিত হলে, ইয়ং-ল্যাপলেসের নীতি অনুযায়ী, এর সমীকরণ হয়:

যেখানে,


সমীকরণে প্রথম বন্ধনীতে থাকা রাশিগুলো হল পৃষ্ঠের মোট বক্রতার পরিমাপ। এই সমীকরণের সমাধান করে জলবিন্দু, সাবানের বুদবুদ এবং পৃষ্ঠটানজনিত অন্যান্য আকারের (যেমন পোকার পায়ের চাপে পুকুরের জলে যে বক্রতার সৃষ্টি হয়) ধারণা পাওয়া যায়। নিচের ছকে দেখানো হয়েছে, কী পরিমাণে জলবিন্দুর ব্যাসার্ধ কমার সাথে সাথে অভ্যন্তরীণ চাপ বৃদ্ধি হয়। মোটামুটি ছোটো জলবিন্দুর ক্ষেত্রে এর প্রভাব নগণ্য, কিন্তু জলবিন্দু আণবিক আয়তনে এসে পৌঁছলে চাপের পার্থক্য বিরাট হয় (কিন্তু যদি বিন্দুতে একটিই অণু থাকে, তবে বিষয়টি অর্থহীন হয়ে পড়ে)।

সঠিক অনুচ্ছেদ শিরোনাম কোনটি?
titleA. ভাসমান বস্তু
titleB. পৃষ্ঠ বক্রতা ও চাপ
titleC. পৃষ্ঠটানের প্রভাব
titleD. স্পর্শকোণ
উত্তর: titleB
১৯০৫ সালের ২০ ফেব্রুয়ারি মুকদেনের যুদ্ধ শুরু হয়। পরবর্তী দিনগুলোতে জাপানি বাহিনী রুশ বাহিনীর ডান ও বাম বহুর ওপর আক্রমণ চালাতে থাকে। প্রায় পাঁচ লক্ষ সৈন্য এই যুদ্ধে অংশ নিয়েছিল। দুই পক্ষই ভালোভাবে পরিখা খনন করে সেখানে অবস্থান করছিল এবং তাদেরকে সহযোগিতা করার জন্য শত শত কামানও ছিল। বেশ কয়েকদিন তীব্র যুদ্ধের পর রুশরা পিছু হটে যেতে বাধ্য হয়। জাপানিরা তাদের ঘেরাও করে ফেলতে পারে এই আশঙ্কায় রুশরা পশ্চাৎপসরণ আরম্ভ করে, এবং জাপানি সৈন্যদের সঙ্গে রুশ বাহিনীর পশ্চাদভাগের সৈন্যদের তীব্র সংঘর্ষ হতে থাকে, যার ফলে রুশ বাহিনী ভেঙে পড়ে। তিন সপ্তাহব্যাপী যুদ্ধের পর ১৯০৫ সালের ১০ মার্চ জেনারেল কুরোপাতকিন মুকদেনের উত্তরে পশ্চাৎপসরণ করার সিদ্ধান্ত নেন। এই যুদ্ধে রাশিয়া ৯০,০০০ সৈন্য হারায়।

পশ্চাৎপসরণকারী রুশ মাঞ্চুরীয় বাহিনী প্রায় বিধ্বস্ত হয়ে যায়, কিন্তু তা সত্ত্বেও জাপানিরা তাদেরকে সম্পূর্ণরূপে ধ্বংস করতে ব্যর্থ হয়। জাপানিদের নিজেদেরও প্রচুর ক্ষয়ক্ষতি হয়েছিল এবং রুশ সৈন্যদের পশ্চাদ্ধাবন করার মতো অবস্থা তাদের ছিল না। যদিও মুকদেনের যুদ্ধে রুশদের বড় ধরনের পরাজয় ঘটে এবং জাপানিদের সবচেয়ে বড় বিজয় সূচিত হয়, কিন্তু চূড়ান্ত বিজয় তখনও নৌবাহিনীর ওপর নির্ভর করছিল।

সঠিক অনুচ্ছেদ শিরোনাম কোনটি?
titleA. পোর্ট আর্থারের যুদ্ধ
titleB. পীত সাগরের যুদ্ধ
titleC. পোর্টসমাথের চুক্তি
titleD. মুকদেনের যুদ্ধ
উত্তর: titleD
১৯৬৭ সালে জেরুজালেমের পুনর্গঠন অনুসারে, উল্লেখযোগ্য সম্প্রসারণে শহরটি চালু হয়েছে। এখান থেকে দূরে আশেপাশে টালপিওট, গিভাট সৌল, এবং মালকা-এ বৃহৎ বাণিজ্যিক কেন্দ্র খোলা হয়, যা শহরের এই কেন্দ্র থেকে গ্রাহকদের দূরে নিয়ে যায়। ১৯৭০ এর দশকের শেষভাগে ডাউনটাউন ট্রায়াঙ্গলের অর্থনৈতিক পতনের প্রেক্ষিতে সরকারি অফিসগুলিও এখান থেকে চলে যেতে শুরু করেছিল। উচ্চমানের ইউরোপীয় জিনিসপত্রের গ্রাহকরাও বৃদ্ধ ছিল, আশেপাশে সন্নিহিত দরিদ্র ও হেরাদি ইহুদিরা ডাউনটাউন দখলে নেয়, যারা কিনা ডাউনটাউন ট্রায়াঙ্গলেকে পৃষ্ঠপোষকতা করেনি। এখানকার দোকানগুলি হয়ে যায় হুমুস রেস্তোরাঁ, বৈচিত্র্য পণ্যের দোকান , এবং অর্থ পরিবর্তনের দোকানে। টেলিভিশনের আবির্ভাবের ফলে ট্রায়াঙ্গলের বেশির ভাগ সিনেমা হল বন্ধ হয়ে যায়।
১৯৮২ সালে, শহরটি ট্রাফিকের জন্য বেন ইয়েহুদা সড়ক এবং ত্রিভুজাকৃতির কেন্দ্রস্থলের অভ্যন্তর সড়ক (লুনস, ডরোট রিশিনিম, ইয়াভেট, বেন হিলাল এবং হাহিস্তাদ্রুত সড়ক) বন্ধ করে শহরটিকে পুনর্বিন্যস্ত করার চেষ্টা করে এবং সমগ্র এলাকাটিকে একটি উন্মুক্ত পথচারী ফুটপাত মার্কেট রূপে রূপান্তর করার চেষ্টা করে। যদিও ট্যাক্সি কোম্পানিগুলি সংস্কারের বিরুদ্ধে দাড়িয়েছিল এবং ব্যবসায়ীরা দাবি করেছিল যে এটা ব্যর্থ হবে, তবে এই ধারণাটি সফল বলে প্রমাণিত হয়েছে। বহিরাঙ্গন ক্যাফে, পিজ্জারিয়াস, এবং ফাস্ট-ফুড রেস্তোরাঁগুলোর সঙ্গে স্যুভেনির দোকান, জুডাইকা, এবং জুয়েলারির দোকানগুলি ট্রায়াঙ্গেলে চলে আসে। রাস্তার সঙ্গীতশিল্পী, রাস্তার শিল্পী, রাজনৈতিক প্রচারক ইত্যাদি মলের প্রাণবন্ত প্রকৃতি যোগ করে। পথচারী ফুটপাতটি শহরেন "হৃদয়" হিসাবে ত্রিভুজের খ্যাতি পুনরুদ্ধার করে, যদিও পূর্বের উচু মানের, ইউরোপীয় চিত্রকে আরো জনপ্রিয়তাবাদী চিত্র দ্বারা প্রতিস্থাপিত করা হয়েছিল। ডিসেম্বর ২০১১-এ জেরুজালেম লাইট রেল এর প্রবর্তনের ফলে স্থানীয় এবং ভ্রমনকারীদের সংখ্যা বেড়ে যায়: আনুমানিক দেখায় যে ২০১২-এর এপ্রিলে প্রতিদিন ৩৬,০০০ জন পথচারী ট্রায়াঙ্গেলটি পরিদর্শন করেছে, যা ২০০৪-এর এপ্রিল থেকে ১৬০০০ বেশি। শনিবার রাতে বিশেষ করে মলটি ব্যস্ত হয়ে পড়ে, শাব্বত এর পুনরায় চালুর জন্য খাবারের দোকান জন্য বন্ধ করা হয়েছে। রাস্তাগুলোয় জেরুজালেম এবং তেল আভিভ থেকে আসা তরুণ ইজরায়েলিদের কারণে ভিড় হয়।

১৯৯০ সালের শেষের দিকে, ফুটপাত শপিং মলটি ঝুঁকি ও গৃহহীন যুবকদের উপস্থিতি বৃদ্ধির কারণে সুপরিচিত হয়ে ওঠে। তিনটি যুব কেন্দ্র - হেমসুলাশ, হেস্রোনি স্কোয়াট, এবং দ্য জোন - সিয়োন চত্বরের সান্নিধ্যের মধ্যে কাজ করে।

সঠিক অনুচ্ছেদ শিরোনাম কোনটি?
titleA. ইউরোপীয় পরিবেশ
titleB. প্রত্যাখ্যান এবং পুনর্জন্ম
titleC. স্থাপত্য
titleD. বোমা হামলা
উত্তর: titleB
ঘরোয়া সীমিত ওভারের চ্যালেঞ্জার ট্রফিতে ব্যাপক সাফল্যের প্রেক্ষিতে ভারতীয় নির্বাচকমণ্ডলী কর্তৃক তিনি শ্রীলঙ্কার বিপক্ষে একদিনের আন্তর্জাতিকে খেলার জন্য মনোনীত হন। নতুন বল নিয়ে নাগপুরে শ্রীলঙ্কার বিপক্ষে বোলিংয়ে নামেন ও কুমার সাঙ্গাকারা-সনাথ জয়াসুরিয়ার হাতে নাকানি-চুবানি খেলেও খেলার শেষদিকে তিনি তার প্রথম দুই উইকেট শিকার করেন। সংরক্ষিত আসনে রাখা হলেও পরবর্তীকালে ব্যাটিং লাইন-আপ রক্ষার্থে কোচ গ্রেগ চ্যাপেল ৪র্থ, ৫ম ও ৬ষ্ঠ খেলায় তাকে অংশগ্রহণ করান। দলে অবস্থান করলেও দক্ষিণ আফ্রিকার বিপক্ষে ৫-খেলার সিরিজে মাঠে নামেননি। কিন্তু পাকিস্তানের বিপক্ষে ৫-খেলার সিরিজের সবক’টিতে তিনি খেলার যোগ্য হন। তন্মধ্যে, করাচিতে অনুষ্ঠিত ৫ম ওডিআইয়ে ৪/৫৮ পান। এপ্রিল, ২০০৬ সালে সফরকারী ইংল্যান্ডের বিপক্ষে ১৬.৩০ রান গড়ে ১০ উইকেট লাভ করেন। তন্মধ্যে ইন্দোরে অনুষ্ঠিত পঞ্চম ও চূড়ান্ত খেলায় তার নিজস্ব সেরা ৬/৫৫ পান। এরফলে ঐ খেলায় তিনি ম্যান অব দ্য ম্যাচের পুরস্কার লাভ করেন। মে মাসে বিসিসিআই তাকে গ-শ্রেণীভূক্ত খেলোয়াড় হিসেবে চুক্তিবদ্ধ করায়।

সফরকারী ইংল্যান্ডের বিপক্ষে মার্চ, ২০০৬ সালে জহির খানের পরিবর্তে প্রথম টেস্টে অভিষেক ঘটে তার। নাগপুরের ১ম টেস্টে ইরফান পাঠানের সাথে ৪/৯৫ পান। কিন্তু অসুস্থতার কারণে দ্বিতীয় টেস্টের বাইরে ছিলেন। মুম্বইয়ে অনুষ্ঠিত তৃতীয় টেস্টে পাঁচ-উইকেট লাভসহ অপরাজিত ২৯* রান সংগ্রহ করেন। ওয়েস্ট ইন্ডিজ সফরে পাঠানের সাথে তিনি দলের শীর্ষস্থানীয় পেস বোলার ছিলেন। আঘাতের কারণে ২য় টেস্টে খেলেননি। কিন্তু জামাইকার কিংস্টনে অনুষ্ঠিত চতুর্থ টেস্টে ৫/৭২ পান।

সঠিক অনুচ্ছেদ শিরোনাম কোনটি?
titleA. পাতানো খেলায় অংশগ্রহণ
titleB. প্রারম্ভিক জীবন
titleC. ইন্ডিয়ান প্রিমিয়ার লীগ
titleD. আন্তর্জাতিক ক্রিকেট
উত্তর: titleD
১৯৪৭ সালে ভারত স্বাধীনতা লাভ করে ব্রিটিশ শাসন থেকে৷ সে বছরই ইন্দিরার বাবা জওহরলাল নেহেরু স্বাধীন ভারতের প্রথম প্রধানমন্ত্রী হন৷ তখন থেকেই ইন্দিরা প্রায় ছায়ার মত বাবার পাশে পাশে থাকতেন৷

১৯৫৯ সালে তৎকালীন প্রধানমন্ত্রী লাল বাহাদুর শাস্ত্রী ইন্দিরা গান্ধীকে তথ্য মন্ত্রণালয়ের দায়িত্ব দেন৷ নেহেরু-কন্যা রূপে কংগ্রেসের অভ্যন্তরে ইন্দিরার জনপ্রিয়তা বৃদ্ধি পেতে থাকে।

১৯৬৬ সালে প্রধানমন্ত্রী লাল বাহাদুর শাস্ত্রীর মৃত্যুর পর ইন্দিরা গান্ধী ভারতের প্রথম মহিলা প্রধানমন্ত্রী হিসেবে নির্বচিত হন৷ ১৯৭১ সালে সাধারণ নির্বাচনে বিপুল সংখ্যক ভোট পেয়ে ইন্দিরা গান্ধী দ্বিতীয় বারের মত প্রধানমন্ত্রী নির্বাচিত হন৷ একটানা ১৯৬৬ সাল থেকে ১৯৭৭ সাল পর্যন্ত ভারতের প্রধানমন্ত্রী হিসেবে দায়িত্ব পালন করেন ইন্দিরা গান্ধী৷ এই পর্যায়ে রাজন্য ভাতা বিলোপ, ব্যাঙ্ক জাতীয়করণের মত গুরুত্বপূর্ণ সংস্কার কর্মসূচী রূপায়ন করেন৷ ১৯৭১এ তৃৃতীয় ভারত পাকিস্তান যুদ্ধে ভারত তার বলিষ্ঠ নেতৃৃত্বে জয়লাভ করে৷ বাংলাদেশের মুক্তিযুদ্ধে তার অবদান ইতিহাসে স্বর্ণাক্ষরে লেখা থাকবে৷ ১৯৭৫ সালে তিনি দেশে শান্তি এবং শৃংখলা ফিরিয়ে আনতে বিশেষ জরুরি আইন জারী করেন৷ এ জন্য সমালোচিত হন ইন্দিরা গান্ধী৷ এরপর ১৯৮০ সালে চতুর্থবারের মত নির্বাচনে বিজয়ী এবং প্রধান মন্ত্রী হন৷ ১৯৮৪ সালের জুন মাসে ইন্দিরা গান্ধীর আদেশে শিখদের পবিত্র ধর্মাশালা স্বর্ণ মন্দিরে ভারতীয় সেনা হানা দেয় (যা অপারেশন ব্লু স্টার নামে পরিচিত ছিল)। তার খেসারত ইন্দিরা গান্ধী দেন সে বছরই(১৯৮৪ সাল) ৩১শে অক্টোবর৷ তার নিজের দেহরক্ষীর হাতে তিনি মৃত্যুবরণ করেন৷

সঠিক অনুচ্ছেদ শিরোনাম কোনটি?
titleA. ভারতের প্রধানমন্ত্রী
titleB. কংগ্রেস সভাপতি
titleC. ব্যক্তিগত জীবন
titleD. প্রাথমিক জীবন
উত্তর: titleA
রাইগাঁ ইউনিয়নের পূর্ব নাম যেভাবে হয়- নওগাঁ জেলার মহাদেবপুর উপজেলার সুপ্রাচীন ঐতিহ্য মন্ডিত দুবলহাটী হিন্দু জমিদার মাতার নাম অনুসরন করে মাতা - জী হাট নামকরন করা হয়। যা পরবর্তীতে মাতাজী হাট নামে পরিচিত। কানচকুড়ি নামক স্থানে হিন্দু সম্প্রদায়ের একটি দর্শনীয় স্থান রহিয়াছে। সেখানে একটি জলাশয় রহিয়াছে। জলাশয়ে প্রচুর কানচ মাছ রহিয়াছে বহু দূরদূরান্ত থেকে মনোবাসনা পূরণের জন্য মানত করতে বহু লোকজন সেখানে আসে এবং এখানে একজন আল্লাহর ওলীর মাজার (কবর) আছে, যা স্থানীয় ভাবে সাবুদ বাবার মাজার নামে খ্যাত। এখানে প্রতি বছর বাংলা পহেলা বৈশাখ মাসের প্রথম সপ্তাহের শুক্রবার দিন পবিত্র ওরশ মোবারক অনুষ্ঠিত হয় যা বহু বছর যাবৎ উদযাপিত হয়ে আসছে। অনেকের মনোবাসনা পূর্ন হয় বলে প্রচলিত আছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যা
titleC. শিক্ষা ও সংস্কৃতি
titleD. ভৌগলিক অবস্থান ও আয়তন
উত্তর: titleA
২০০৬ সালের বিধানসভা নির্বাচনে, ফরওয়ার্ড ব্লকের তাজমুল হোসেন তার নিকটবর্তী প্রতিদ্বন্দ্বী কংগ্রেসের আলম মুস্তাককে পরাজিত করে হরিশচন্দ্রপুর কেন্দ্র থেকে জয়লাভ করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে কংগ্রেসের আলম মুস্তাক ফরওয়ার্ড ব্লকের বীরেন্দ্র কুমার মৈত্রাকে পরাজিত করেন। ১৯৯৬ সালে ফরওয়ার্ড ব্লকের বীরেন্দ্র কুমার মৈত্র কংগ্রেসের আলম মোস্তাককে পরাজিত করেন এবং ১৯৯১ , ১৯৮৭ সালে কংগ্রেসের আব্দুল ওয়াহেদকে পরাজিত করেন। ১৯৮২ সালে কংগ্রেসের আব্দুল ওয়াহেদ ফরওয়ার্ড ব্লকের সুভাষ চৌধুরীকে পরাজিত করেন। ১৯৭৭ সালে জনতা পার্টির বীরেন্দ্র কুমার মৈত্র ডাব্লিউপিআই এর এমডি. এলিয়াস রাজীকে পরাজিত করেন।

সঠিক অনুচ্ছেদ শিরোনাম কোনটি?
titleA. এলাকা
titleB. ১৯৭৭-২০০৬
titleC. ২০১১
titleD. নির্বাচনী ফলাফল
উত্তর: titleB